== Omvendelse til den katolske kirke ==
For Johannes Jørgensen kom mødet med den unge jøde, sølvsmeden [[Mogens Ballin]], der var [[Konversion|konverteret]] til [[romersk-katolske kirke|katolicismen]], til at være et vendepunkt. Han fandt ikke i symbolismen den åndelige dybde, som hans sind higede efter. Fra sit barndomshjem havde han arvet en grundfæstet basis i [[kristendom]]men, som selv i hans mest [[radikal]]e periode aldrig helt havde sluppet ham. Den vendte nu tilbage med krav om fordybelse i kristen [[mystik]] – men det blev ikke nogen let vej. Der skulle gå lang tid med mange indre kampe, inden han syntes at have fundet den havn, hvor han fandt åndelig tryghed, selvom mange indre og ydre faktorer sled i ham.
Litteratur Titler Samfund Lister_over_personer Videnskab Uddannelsesinstitutioner Universiteter